ka af en en ka ka ka ka ka ka ka ka ka en af en ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka en af ka en en en
ეროვნული აგრარული ოლიმპიადა – ADA
ეროვნული აგრარული ოლიმპიადის კონცეფციის შემუშავება განხორციელდა “სოფლის მეურნეობის განვითარების ასოციაციის მიერ”.
კონცეფციის თვალსაზრისით ეროვნული აგრარული ოლიმპიადა არის სრულიად ინოვაციური პროექტი და მისი უმთავრესი ამოცანებია:
მაღალი კვალიფიკაციის მქონე სპეციალისტების და, ასევე წარმატებული სტუდენტების წარმოჩენა და პოპულარიზაცია
საკუთარი საქმის და მეურნეობის კარგად მცოდნე ქართველი ფერმერების წარმოჩენა-პოპულარიზაცია და მათი ხელშეწყობა
პროექტის სამიზნე ჯგუფები არიან:
აგრარული პროფილის უნივერსიტეტების და პროფესიული სასწავლებლების სტუდენტები;
აგრარული ოლიმპიადა ქმნის ცოდნის დემონსტრირების ეფექტურ პლატფორმას, რაც თავის მხრივ, უზრუნველყოფს ცოდნის გაძლიერების მოტივაციას და დადებითად აისახება როგორც სპეციალისტების, ასევე სტუდენტებისათვის პროფესიული და კარიერული განვითარების პროცესზე.
პროექტში მონაწილეობის მიღება შეუძლიათ საქართველოს მოქალაქე ფერმერებს, რომელთაც შესაძლოა არ გააჩნიათ აკადემიური ხარისხი, მაგრამ ჩართულნი არიან სასოფლო-სამეურნეო საქმიანობაში და ხანგრძლივი პრაქტიკის შედეგად დაგროვებული აქვთ საჭირო ცოდნა და გამოცდილება.
ოლიმპიადის კონცეფცია ასევე ითვალისწინებს მოსწავლეთა ჩართულობას აგრარულ ოლიმპიადაში და ამ მიმართულებით პროექტის უმთავრესი მიზანია აგრარული პროფესიების პოპულარიზაცია სასკოლო ასაკის ახალგაზრდებში და მათი ცნობიერების ამაღლება, როგორც გარემოსდაცვითი მიმართულებით, ასევე პრიორიტეტულ სასოფლო-სამეურნეო დარგებში.
2021 წელს ეროვნული აგრარული ოლიმპიადა პირველად ჩატარდა საქართველოში. გამოვლენილი იქნა ოლიმპიადის გამარჯვებული და საპრიზო ადგილებზე გასული მონაწილეები სოფლის მეურნეობის სხვადასხვა პრიორიტეტულ დარგებში.
პირველი ეროვნული აგროოლიმპიადის გამარჯვებულები გარემოს დაცვისა და სოფლის მეურნეობის მინისტრმა, ლევან დავითაშვილმა და გაეროს სურსათისა და სოფლის მეურნეობის ორგანიზაციის (FAO) წარმომადგენელმა საქართველოში, მამუკა მესხმა დააჯილდოვეს.
ამ ეტაპზე პროექტის ორგანიზატორები არიან: გაეროს სურსათისა და სოფლის მეურნეობის ორგანიზაცია, ავსტრიის განვითარების თანამშრომლობა (ADC) და არასამთავრობო ორგანიზაცია „სოფლის მეურნეობის განვითარების ასოციაცია”. პროექტი ხორციელდება გარემოს დაცვისა და სოფლის მეურნეობის სამინისტროს პატრონაჟით.
პროექტის პარტნიორები არიან: USAID-ის სოფლის მეურნეობის პროგრამა, ავსტრიის განვითარების სააგენტოს პროექტი, მწვანე ეკონომიკა: მდგრადი მთის ტურიზმი და ორგანული სოფლის მეურნეობა (GRETA), გარემოსდაცვითი ინფორმაციისა და განათლების ცენტრი და კავკასიის გარემოსდაცვითი არასამთავრობო ორგანიზაციების ქსელი (CENN).
პროექტის სამომავლო, გრძელვადიანი სტრატეგიული მიზანი არის მისი დამკვირდება საქართველოს აგრარულ სექტორში და ინტერნაციონალიზაცია-გავრცელება, რეგიონალურ დონეზე.
დამატებითი ინფორმაცია ოლიმპიადის და პროექტში მონაწილეობის წესების შესახებ, წარმოდგენილია მოცემულ ლინკზე.
სოფლის მეურნეობის განვითარების ასოციაცია